Bretagne/Korpus-divyezhek-brezhoneg-galleg huggingface dataset:
L’orientation, plutôt deux fois qu’une.
Daou hentad-reteriñ kement hag ober.
L’un se trouve en forêt domaniale de Carnoët, l’autre sur une rive du Merrien. 
Emañ an eil e Forest Stad Karnoed hag egile war ur ribl eus Stêr Merien.
L'un est pour les sportifs, l'autre concerne le patrimoine. 
An eil zo evit ar sportourien hag egile a zo diwar-benn ar glad.
Deux nouveaux parcours d’orientation viennent de naître dans le Pays de Quimperlé, en complément de celui de Bannalec.
Daou hentad-reteriñ nevez zo bet savet e Bro Gemperle, goude hini Banaleg.
Toulfouën : de l’exercice pour tous les niveaux.
Toulfoenn : embregerezh-korf evit an holl liveoù.
Ce nouveau parcours d’orientation se situe dans la forêt domaniale de Carnoët, sur la même zone que le superbe parcours sportif, constitué d’agrès en tous genres. 
E Koad Stad Karnoed emañ an hentad-reteriñ nevez, el lec’h ma zo ivez ur brav a hentad sport gant paramantoù a bep seurt.
On y accède par le parking situé derrière l’auberge de Toulfouën.
Mont a reer di dre ar parklec’h a zo a-dreñv ostaleri Toulfoenn.
Le concept est simple, ludique et gratuit : vous récupérez la carte d’un des parcours de l’espace sur internet (lire encadré). 
Simpl, plijus ha digoust eo : tapout a rit ar gartenn eus unan eus an hentadoù dre internet (lenn ar pennad sterniet e-kichen).
Il vous faut ensuite, à votre rythme, seul ou à plusieurs, retrouver les 30 balises indiquées sur la carte, selon l’ordre indiqué (la première balise commence à 31, par convention). 
Goude e vo trawalc’h deoc’h mont a-zoug ho kamm, hoc’h-unan pe asambles gant tud all, da glask an 30 merk meneget war ar gartenn, hervez an urzh skrivet (diwar gendiviz emañ ar merk kentañ gant an niverenn 31).
À chaque fois que vous trouvez une balise, vous poinçonnez un bout de votre carte. 
Toullit un tamm eus ho kartenn bep tro ma kavit ur merk.
Et le premier arrivé a gagné ! 
Hag an hini kentañ a erruo a vo trec’h !
La forêt de Toulfouën se prête particulièrement à ce genre de d’exercice, explique Anne Conial, créatrice du parcours. 
Eus an dibab eo Forest Toulfoenn evit seurt c’hoarioù, a zispleg Anne Conial, krouerez an hentad.
On y trouve de nombreux chemins. 
Kalz a hentoùigoù zo ennañ.
Il y a peu d’espaces non accessibles, peu de reliefs, et en même temps suffisamment d’éléments pour se repérer.
Gallout a reer mont aes da bep lec’h, n’eo ket sav-disav an dachenn met liesdoare eo, trawalc’h evit gallout kavout e hent.
L’originalité de ce nouvel espace dédié à la course d’orientation est la variété des parcours, neuf au total, classés par code couleur. 
Liveoù a bep seurt zo evit redek hag en em reteriñ. Nav hentad zo en holl, rummet hervez livioù disheñvel.
Les deux parcours verts s’adressent aux débutants, enfants, écoliers, familles et tous ceux qui font le parcours d'orientation pour la première fois. 
An daou hentad gwer zo evit an deraouidi, bugale, skolidi, familhoù ha kement hini a ra un hentad-reteriñ evit ar wezh kentañ.
Les balises sont près des chemins.
Tost d’an hent emañ ar merkoù.
Les deux parcours bleus s’adressent aux initiés. 
An daou hentad glas zo evit tud a oar diouti.
Les postes restent proches des chemins mais permettent une découverte de la forêt.
Tost d’an hent eo ar merkoù ivez met kaset e vez an dud pelloc’h er forest.
Les cinq parcours jaunes s’adressent aux confirmés, qui lisent et utilisent convenablement la carte. 
Ar pemp hentad melen zo evit an dud arroutet, a oar lenn mat a-walc’h ar c’hartennoù.
Certains postes sont difficiles à découvrir afin de tester les compétences de l’orienteur.
Kement hag amprouiñ barregezhioù ar valeerien ez eus merkoù hag a zo diaes da gavout.
Les trois parcours orange sont pour les experts. 
An tri hentad orañjez zo evit an arbennigourien.
Il sera nécessaire parfois de traverser la forêt en suivant un azimut ou une courbe de niveau.
A-wezhioù e ranko an dud treuziñ ar forest en ur heuliañ un azimut pe ur grommenn-live.
Presqu’île de Merrien : pour se cultiver en marchant.
Beg-douar stêr Merien : evit deskiñ en ur vale.
Ce nouvel espace est situé sur la rive ouest de Merrien, un site naturel protégé par le Conservatoire du littoral.
War ribl kornôg Stêr Merien emañ, en ul lec’h naturel gwarezet gant Mirva an arvor.
Le départ se fait en face du petit port.
A-dal d’ar porzh bihan emañ ar poent loc’hañ.
On y accède en suivant le panneau « presqu’île de Merrien », à partir de Moëlan-sur-Mer.
Evit mont di e ranker heuliañ ar banell « Beg-douar Stêr Merien », adalek Molan.
Comme pour le parcours de Toulfouën, on peut trouver le plan sur internet.
Evel gant hentad Toulfoenn e c’haller kavout ur gartenn en internet.
Onze éléments remarquables, édifice ou paysage, sont indiqués sur la carte : maison des douaniers, moulin, pigeonnier, épave, séquoia, etc. 
Unnek tra dibar, savadurioù hag all, zo meneget war ar gartenn : ti ar valtouterien, meilh, kouldri, peñse, sekoia ha kement zo.
Les balises se trouvent à côté. 
En o c’hichen emañ ar merkoù.
À vous d’accomplir le parcours en essayant de vous orienter. 
Deoc’h-c’hwi da vont gant an hent ha da glask en em reteriñ.
À chaque balise, vous trouverez une borne en bois munie d’une pince pour poinçonner votre carte. 
E-tal pep merk e vo kavet ganeoc’h ur bonn e koad gant ur wask evit toullañ ho kartenn.
Le texte explicatif du plan vous donnera des éclairages historiques ou patrimoniaux, suivis d’une « question pour un champion », histoire de pimenter encore un peu l’affaire ! 
War ar gartenn zo testennoù a roio deoc’h displegadennoù war an istor pe ar glad, hag ur « goulenn evit ar gampioned », kement ha pebrañ an afer un tammig!
En comparant avec le poinçon obtenu, vous obtiendrez la réponse à la question.
Dre geñveriañ gant an toull ho po ar respont d’ar goulenn.
En résumé : un parcours long de 4,8 km qui font travailler les jambes et la tête ! 
Berr-ha-berr : un hentad 4,8 km hirder da lakaat ho spered hag ho tivesker da labourat !
Il vous faudra 1 h 30 pour l’accomplir à un rythme normal.
Graet e vo en 1 eurvezh 30, ma’c’h it a-zoug ho kamm.561:56560:570
Où récupérer les plans sur internet ?
Pelec’h kavout ar c’hartennoù en internet ?
Pour les parcours de Toulfouën, vous trouverez des cartes avec des légendes sous forme de texte et des cartes avec des légendes utilisant les codes de l’orientation.
Evit hentadoù Toulfoenn e vo kavet ganeoc’h kartennoù gant testennoù e-barzh alc’hwezioù, ha kartennoù gant alc’hwezioù hervez kodoù ar reteriñ.
À Merrien, il existe une carte adaptée aux adultes et une carte adaptée aux enfants.
Evit Merien ez eus ur gartenn a-ratozh evit an dud deuet hag ur gartenn all evit ar vugale.
Prenez les rênes de la nuit.
Ranjennoù en deñvalijenn.
Se balader à cheval dans la forêt, muni de lunettes infrarouges : c’est l’idée de balade originale que proposent les écuries Delettres.
Mont war varc’h er c’hoad gant lunedoù isruz : setu aze ur bourmenadenn dic’hortoz kinniget gant ar marchosioù Delettres.
C’est une autre façon d’appréhender l’équitation.  
Ur mod all da vont war varc’h eo.
Cécile Delettres a eu l’idée d’une balade en forêt d’un nouveau type : des sorties nocturnes où les cavaliers se guident grâce aux lunettes infrarouges ! 
Ijinet he deus Cécile Delettres ur mod nevez da bourmen er c’hoadoù : troioù diouzh an noz evit marc’hegerien gante lunedoù isruz !
Une sorte d’alliance entre le roman de chevalerie et la technologie modern.
Un tamm e-giz ur meskaj etre ar romantoù marc’heien hag an teknologiezhioù a vremañ.
C’est aussi une autre manière de découvrir la faune et la flore, explique la propriétaire des écuries cloharsiennes.
Ur mod all eo ivez d’ober anaoudegezh gant ar plant hag al loened, a gont dimp ar plac’h a zo e penn marchosioù Kloar.
Ainsi qu’un voyage vers de nouvelles sensations :  on a une impression d’apesanteur. 
Ur veaj war-zu santadurioù nevez eo ivez : E-giz pa vefemp o nijal eo.
Et on peut se faire des petits films dans sa tête, car la nuit stimule l’imagination.
Ha gallout a reer hunvreal e-barzh ur bern traoù, rak broudet e vez an ijin gant an noz.
Mais tout de même, est-ce bien raisonnable de se promener de nuit, perché sur un quadrupède, en forêt de Moëlan ?
Met memes tra, daoust ha fur eo mont da bourmen diouzh an noz, a-c’haoliad war ur jao e forest Molan ?
Que les inquiets se rassurent, les chevaux ont la chance de bien voir dans l’obscurité. 
N’it ket da vezaén nec’het, gwelet mat a ra ar c’hezeg en deñvalijenn, dre chañs.
De plus, la nuit ils sont très attentifs, ils font plus attention où ils marchent, ils sont plus à l’écoute, précise la cavalière. 
Ouzhpenn-se, diouzh an noz e vezont war evezh kalz, diwall a reont da gerzhet forzh pelec’h, selaou a reont muioc’h, a lavar ar varc’hegerez.
Bref, c’est l’animal qui fait le boulot ! 
Berr-ha-berr, al loen an hini eo a ra pep tra !
Et puis heureusement, l’immersion vers cette dimension nocturne se fait en douceur : les balades, qui se font au pas, partent à la pénombre.
Hag eüruzamant ez eer tamm-ha-tamm da soubañ en deñvalijenn : mont a reer kuit d’ar paz pa ne vez ket noz tre c’hoazh.
L’expérience est ouverte à tous, même aux débutants. 
Digor eo ar pourmenadennoù d’an holl, memes d’an dud a zo o kregiñ ganti.
La seule condition est d’avoir plus de 10 ans. 
Ret eo bout en tu all da 10 vloaz, tra ken.
Pour cette virée nocturne en forêt, il vous faudra débourser 50 €. 
Evit mont d’ober un dro er c’hoad diouzh an noz e vo ret deoc’h paeañ 50 €.
C’est le prix à payer pour prendre les rênes de la nuit !
Setu ar pezh a ranker paeañ evit tapout krog er rañjennoù en deñvalijenn !
On n’est pas bien entre Groix et la Laïta ?
N’omp ket brav amañ, etre Groe hag al Laeta ?
Une nouvelle école nautique, installée au Pouldu, vient enrichir l’offre du Pays de Quimperlé.
Muioc’h a draoù d’ober gant  ar skol verdeiñ nevez staliet gant  Bro Kemperle er Pouldu.
C’est à la droite de la plage des Grands Sables, au Pouldu, que se trouve la cale des dériveurs. 
A-zehoù da sablenn ar Perzher, er Pouldu, emañ kal an driverioù.
Nichée dans une roche, la calle fait un virage en demi-cercle et vous envoie tout droit vers le bonheur : un plan d’eau cerclé par Groix et l’embouchure de la Laïta, où l’on peut remonter en cas de gros temps. 
E-barzh ur roc’h eo kludet ar c’hal, dezhañ stumm un hanter-gelc’h hag a gas war-eeun etrezek ar blijadur : un dachenn dour bevennet gant Groe ha beg al Laeta, lec’h ma c’haller mont pa vez rust an amzer.
C’est là que le nouveau centre nautique Rêves de mer a installé ses quartiers cet été, là même où est implanté le club nautique du Pouldu. 
Eno eo en em staliet ar greizenn verdeiñ  nevez Hunvreoù mor evit an hañv, lec’h m’emañ klub merdeiñ ar Pouldu, dres.
Le vestiaire et l’accueil du nouveau centre, partagé avec le club de canoë-kayak, se trouvent juste en contre-haut.
Un tamm uheloc’h emañ al lec’h evit cheñch dilhad ha ti-degemer ar greizenn nevez, a vez implijet ivez gant ar c’hlub kanoe-kaiak.
Cet été, Rêves de mer propose principalement des stages en optimist (de 7 à 11 ans) et en catamaran (à partir de 11 ans).
E-kerzh an hañv ar bloaz-mañ zo kinniget stajoù optimist (etre 7 hag 11 vloaz) ha katamaran (adalek 11 vloaz) dreist-holl gant Hunvreoù mor.
Mais aussi de la location en individuel et du coaching pour les personnes propriétaires d’un bateau à la recherche de conseils. 
Gallout a reer ivez feurmiñ ur vag pe, evit an dud hag o deus ur vag dija, goulenn alioù fur a-fet bageal.
Yan Fauque, directeur du centre, voit déjà plus loin. 
Emañ Yan Fauque, rener ar greizenn, o soñjal en amzer-da-zont dija.
Il travaille à l’ouverture prochaine d’un hébergement collectif qui permettrait d’accueillir des classes de découverte toute l’année.
Labourat a ra evit digoriñ a-benn nebeut un ti-degemer ma vo gallet lojañ klasoù dizoleiñ a-hed ar bloaz.
Centre de glisse du Pouldu. 
Kreizenn riklañ ar Pouldu.
Découvrir le règne animal. 
Ober anaoudegezh gant bed al loened.
Depuis 1989, le parc animalier du Quinquis propose d’approcher au plus près des animaux en liberté, dans un site naturel poétique.
Dibaoe 1989 e c’haller bout tostik-tost ouzh loened distag e liorzh-loened Kenkiz, e-barzh ul lec’h naturel barzhoniel.
Karl Regardin, directeur du parc animalier du Quinquis, fait partie de ces passeurs qui font le lien entre l’homme et les animaux. 
Karl Regardin, rener liorzh-loened Kenkiz, zo eus ar seurt treizherien a ra al liamm etre mab-den hag al loened.
Depuis l’ouverture du parc du Quinquis, en 1989, l’esprit qui règne dans les lieux est resté le même. 
Dibaoe ma oa bet digoret liorzh Kenkiz, e 1989, eo diazezet al lec’h war ar memes tro-spered.
Ici, ce qui compte, c’est la rencontre avec l’animal en liberté, c’est de l’ordre du ressenti. 
Ar pezh a gont, amañ, eo en em gavout gant loened distag, un dra hag a vez santet eo.
Le parc abrite 300 animaux. 
Er park e vez roet bod da 300 loen.
Certains animaux nous semblent à la fois familiers et lointains : comme il est étrange de s’approcher d’un troupeau de daims sans que celui-ci s’effarouche… 
Lod anezhe a seblant bout nes dimp, ha pell ivez war un dro : na pegen drol eo tostaat ouzh un tropad demmed anez spontañ anezhe…
D’autres hôtes sont plus exotiques, comme les alpagas, qui n’hésitent pas à vous réclamer avec insistance une miche de pain. 
Kavet e vez annezidi muioc’h egzotek, e-giz an alpagaed, a zeu dinec’h da c’houlenn un tamm bara diganeoc’h.
Les lémuriens et wallabys, qui s’habituent en douceur à leur vie dans le parc, sont plus discrets. 
N’eo ket ken hardizh al lemureged nag ar wallabied, kustumiñ a reont difounn ouzh o buhez er park.
Ici, chaque animal vit à son rythme. 
Amañ e vev pep loen diouzh e lusk dezhañ.
On veut leur éviter le stress, explique Karl Regardin, passionné par la protection des espèces menacées.
Ne faot ket dimp stresañ anezhe, a gont Karl Regardin, sot gant kement a vez graet evit gwareziñ ar spesadoù en dañjer.
Cette atmosphère enchantée, paisible, doit beaucoup au site lui-même. 
Dont a ra an endro dudius ha sioul-se kalz diwar al lec’h e-unan.
Classé en zone naturelle, le Quinquis est un ancien parc botanique. 
Ur park-louzawouriezh e oa Kenkiz gwechall ha lakaet eo bet da dakad naturel.
Plusieurs écosystèmes y cohabitent : des sous-bois, un marais, des prairies, des bois de chênes multiséculaires… 
Kavout a reer meur a ekoreizhiad eno : strouezhaj dindan ar gwez, geunioù, pradeier, koadeier derv meur a gant vloaz dezhe…
Les archéologues y ont même découvert une motte castrale. 
Kavet ez eus bet ur voudenn-gastell gant an arkeologourien memes.
Vu du ciel, le parc a la forme d’une carapace de tortue. 
Pa seller ouzh ar park diwar an uhel e weler stumm krogenn ur vaot ganti.
Une symbolique qui remonterait à sa création, au Xe siècle.
Un arouez eus an Xvet kantved e vefe, ar c’houlz ma oa bet savet ar voudenn.
Le parc du Quenquis qui possède son énergie propre s’est adapté aux animaux. 
Gant liorzh Kenkiz emañ e energiezh dezhañ e-unan hag en em c’hraet en deus diouzh al loened a zo ennañ.
Les bêtes, lorsqu’elles ne veulent plus croiser l’homme, peuvent se réfugier dans des zones réservées. 
Gallout a ra al loened, pa ne faot ket dezhe en em gavout gant an dud, mont da glask repu e lec’hioù espres.
Le plan de circulation les empêche d’être coincées dans une impasse.
Gant ar steuñv mont ha dont n’int ket evit chom sac’het en un hent-dall.
Pour qui veut se connecter avec la nature et les animaux, ou tout simplement vivre un moment poétique en famille, le parc du Quinquis est une option qui mérite qu’on s’y penche de près.
Evit ar re a faot dezhe skoulmañ liammoù gant an natur hag al loened, pe bevañ ur pennad-amzer barzhoniel gant o familh, tra ken, e talv ar boan dont betek liorzh-loened Kenkiz.
Les vacances, c’est l’occasion de découvrir le patrimoine, et le Pays de Quimperlé est bien doté à cet égard. 
E-pad an hañv e vez digarez da anaout gwelloc’h an traoù kaer a zo er vro, ha bout zo anezhe e Bro Kemperle !
Mais connaissez-vous vraiment ce pays ? 
Met daoust hag anaout a rit mat ar vro-mañ ?
Pour en être sûr nous vous proposons un petit quizz estival. 
Kement ha bout sur ec’h eomp da ginnig un tamm quiz deoc’h evit an hañv.
Pour approfondir le sujet, nous vous recommandons vivement la visite guidée de Quimperlé de l’office de tourisme.
Evit mont pelloc’h ganti, netra gwelloc’h evit ur weladenn heñchet eus Kemperle gant ti an douristed.
Que veut dire Kemperle en breton ?
Petra a dalv Kemperle e brezhoneg ?
Que trouve-t-on en haut de lafaçade de la gendarmerie ?
Petra a weler e krec’h talbenn an archerdi ?
un portrait du Ministre de l’Intérieur.
Ur poltred eus Ministr an Diabarzh.
une citation de Gustave Flaubert.
Ur gomz gant Gustave Flaubert.
Que s’est-il passé à Quimperlé le 21 mars 1862 ?
Petra a oa degouezhet e Kemperle d’an 21 a viz meurzh 1862 ?
le clocher de l’abbaye Sainte-Croix s’est effondré.
Kouezhet e oa tour-iliz Abati ar Groaz Santel.
un incendie a ravagé les halles.
Distrujet e oa bet ar c’hoc’hu gant an tan.
la ville a vécu les plus graves inondations de son histoire.
Dour-beuz a oa bet evel n’eus ket bet biskoazh en istor Kemperle.
Que trouve-t-on accolé à un mur de l’actuel cinéma la bobine ?
Petra a zo stok ouzh moger ar sinema la bobine ?
un tumulus gallo-romain.
Ur grugell galian-ha-roman.
une partie du choeur de l’église Saint-Colomban.
Ul lodenn eus keur iliz Sant Kolomban.
une ancienne discothèque qui était célèbre dans les années 1980.
Ur voest-noz kozh hag a oa brudet-kaer er bloavezhioù 1980.
Dans la rue Dom Morice se trouve une vieille maison remarquable. 
Er straed Dom Moris zo un ti kozh eus ar c’haerañ.
Comment la surnomme-t-on ?
Petra a vez graet anezhañ ?
la cabane des Chevaliers errants.
Loch ar Varc’heien-kantreerien.
l’hôtel aux pieds dans l’eau.
An ostel e dreid en dour.
Qui était Alexis Savary ?
Piv e oa Alexis Savary ?
un auteur de théâtre né à Quimperlé.
Ur skrivagner pezhioù-c’hoari ganet e Kemperle.
un ancien maire de Quimperlé.
Un den bet maer Kemperle.
un bandit célèbre qui a été capturé à Quimperlé.
Ur forbann brudet hag a oa bet tapet e Kemperle.
Dans la crypte de l’abbaye Sainte-Croix, que trouve-t-on ?
Petra a gaver e kev-iliz abati ar Groaz Santel ?
un manuscrit écrit par les moines dominicains au XIIe siècle.
Un dornskrid savet gant menec’h Sant Dominig en XIIvet kantved.
une tapisserie relatant les hauts faits des habitants de Quimperlé.
Ur pallenn-moger taolennet warnañ taolioù kaer tud Kemperle.
deux gisants sculptés.
Daou zen kizellet en o gourvez.
C’est au camping-village de Ty Nadan, à Locunolé, que se trouve la plus longue tyrolienne de Bretagne.
E kêr-gampiñ Ti Nadan, e Lokunole, emañ an dirolianenn hirañ a gaver e Breizh.
Je crois que le camping deTy Nadan est plus connu à Londres qu’à Quimperlé !
« Da’m soñj eo muioc’h anavezet Ti Nadan e Londrez evit e Kemperle ! »
Bruno Keryhuel, patron de l’entreprise familiale créée au début des années 1980 à Locunolé, ne fait que relever les statistiques : les 1 200 clients qu’il accueille au plus fort de l’été sont majoritairement des Anglais et des Néerlandais. 
Ne ra Bruno Keriuhuel, a zo e penn stal ar familh bet savet e penn kentañ ar bloavezhioù 1980 e Lokunole, nemet adkemer ar stadegoù : Saozon hag Izelvroiz a ya d’ober an darn vrasañ eus ar 1 200 a dud a vez degemeret eno pa vez an hañv en e uhelañ.
À cela une raison culturelle : chez ces nations, camping ne rime pas nécessairement avec bord de mer, moins en tout cas que chez les Français. 
Un afer sevenadur zo aze :er broioù-se ne dalv ket kampiñ kement ha bout war vord ar mor, nebeutoc’h evit e Frañs bepred.
Et puis une raison commerciale : l’offre de loisirs proposée par Ty Nadan est riche. 
Hag un afer kenwerzh ivez : stank eo an dudioù a vez kinniget e Ti Nadan.
Pour remédier aux inconvénients de cette situation géographique dans les terres, on a développé de multiples activités, explique M. Keryhuel.
N’emañ ket aes amañ p’emaomp e-barzh an douaroù, se zo kaoz e kinnigomp ur bern traoù d’ober, a gont B. Keryhuel.
Plus qu’un camping classique, Ty Nadan est aujourd’hui à mi-chemin entre un petit village, avec ses restaurants, sa rue commerçante, et un parc de loisirs, où l’on peut pratiquer le canoë, le quad, l’équitation, l’acrobranche, etc. 
En tu all d’un dachenn-gampiñ e-giz kustum ec’h eo Ti Nadan, hiziv an deiz, ur gêr vihan gant pretioù, ur ru stalioù enni, ha war un dro ur park dudioù ma c’haller pleustriñ ar c’hanoe, ar c’hwad, mont war varc’h, krapvrankañ ha kement zo.
Un village qui embauche 70 saisonniers en été, en plus des 15 permanents à l’année, ce qui en fait le plus gros employeur de Locunolé.
Er gêr vihan-se e vez implijet 70 a dud e-pad an hañv ouzhpenn ar 15 a vez implijet a-hed ar bloaz, gant se ec’h eo ar stal vrasañ e Lokunole.
Parmi toutes les attractions, la plus spectaculaire est un réseau de tyroliennes long de 900 mètres. 
E-mesk an diduamantoù eno emañ an hini e vezer bamet ar muiañ gantañ : ur strobad tirolianennoù 900 m hirder dezhañ.
Le plus long tronçon atteint 320 mètres, un record en Bretagne. 
320 metr eo al lodenn hirañ, an hini hirañ e Breizh.
Un autre tronçon vous fait passer au-dessus de l’Ellé : une manière romanesque de passer la frontière entre Arzano et Locunolé !
Gant ul lodenn all e tremener a-us an Ele : setu aze ur mod digustum da vont dreist an harzoù etre an Arzhanaou ha Lokunole !
Une activité à sensations, qui colle bien aux nouvelles façons de vivre en vacances. 
Gant an diduamant-se zo peadra da vout sebezet ha klotañ mat a ra gant ar modoù nevez da vevañ e vakañsoù.
La durée des séjours s’est raccourcie ces dernières années, en contrepartie, les clients veulent plus d’intensité, analyse Bruno Keryhuel. 
Berraet eo bet o maread vakañsiñ gant an dud er bloavezhioù diwezhañ, diwar se e faot dezhe ober ar muiañ a draoù dindan nebeud amzer, hervez Bruno Keryhuel.
Une expérience ouverte aux habitants du Pays de Quimperlé, bien sûr. 
Digor eo an traoù da dud Bro Kermperle, evel-just.
Mais le savent-ils ?
Met daoust ha gouzout a reont se ?
Ty Nadan est ouvert de fin avril à septembre. 
Digor e vez Ti Nadan adalek fin miz Ebrel betek miz Gwengolo.
Pour s’inscrire à la tyrolienne ou aux autres activités, il faut réserver à l’avance, sur internet. 
Evit an dirolianenn pe an diduamantoù all eo ret lakaat e anv en a-raok dre Internet.
L’office de tourisme vous propose un excellent guide, intitulé 21 balades en Pays de Quimperlé. 
Gant ti an douristed e vez embannet ul levr-heñchañ eus ar c’hentañ, e anv zo 21 valeadenn e Bro Kemperle.
De 4,5 km à 17 km, de Scaër à Moëlan, des Roches du diable à la chapelle aux moulins : tout le territoire au filtre de la marche.
Adalek 4,5 km betek 17 km, eus Skaer betek Molan, eus Roc’helloù an Diaoul betek chapel ar milinoù : ar vro a-bezh war ho treid.
Tro Tréméven, Dre Ar Vinojenn, l’Abbaye Saint-Maurice, Bann’Anim, Ar Ruz Boutou, Le club sportif riécois, Kemperlé Rando : toutes ces structures proposent des randonnées de groupe cet été. 
Tro Tremeven, Dre Ar Vinojenn, Abati Sant Voris, Bann’Anim, Ar Ruz Boutoù, Klub sport Rieg, Kemperle Rando : gant an holl aozadurioù-se e vez kinniget troioù-bale a-stroll e-kerzh an hañv.
Pour connaître leur programme, veuillez contacter l’office de tourisme Quimperlé Terre Océane. 
Evit anaout o frogramm, it e darempred gant ti an douristed Kemperle Douar war vord ar Mor.
La commune de Clohars-Carnoët propose un pass nature pour promouvoir les activités sportives de pleine nature.
Kinnig a ra kumun Kloar-Karnoed ur pass natur abalamour da reiñ lañs d’an oberoù sport en natur.
Les sports proposés sont la marche nordique, le surf, le kayak, le VTT, le tir à l’arc et le stand up paddle.
Kinnig a reer kerzhet giz norzhat, seurfiñ, kaiak, MTB, gwaregañ ha stand-up paddle.
Ces plages du Pays de Quimperlé sont surveillées par des sauveteurs jusqu’au dimanche 30 août, après le déjeuner de 13 heures à 19 heures.
Evezhiet e vez ar sablennoù-se eus Bro Kemperle gant saveteerien betek ar Sul 30 a viz Eost, goude merenn etre 1 eur ha 7 eur.
Vendu 1 €, le pass touristique Quimperlé Terre Océane vous donne des réductions pour des restaurants, des loisirs, des musées, des écoles nautiques, des lieux gastronomiques, etc. 
Gwerzhet e vez 1 € ar pass tourist Kemperle Douar war vord ar Mor. Gantañ e c’hallit kaout distaolioù war ar priz evit traoù zo : pretioù, diduamantoù, mirdioù, skolioù merdeiñ, boued a-feson ha kement zo.
Il est valable jusqu’au 30 septembre 2015.
Talvout a ra betek an 30 a viz Gwengolo 2015.
Et plein d’autres idées dans le guide Quimperlé Terre Océane, disponible dans les bureaux de l’office de tourisme.
Hag ur bern soñjoù all zo e levr-heñchañ Kemperle Douar war vord ar Mor a vez kavet e burevioù ti an douristed.
J’ai eu la chance de survivre.
Chañs am eus bet da chom bev
À 91 ans, Georges Hotte vient d’être décoré Chevalier dans l’ordre de la légion d’honneur pour son action dans la Résistance au cours de la seconde guerre mondiale. 
Emañ Georges Hotte, hag eñ 91 vloaz, o paouez beout anvet da Varc’heg al legion a Enor evit ar pezh en doa graet gant ar Rezistañs e-pad an eil brezel bed.
Affable, il est intarissable sur cette période sombre de l’Histoire de France, qu’il raconte avec précision et émotion.
Un den hegarat eo gouest eo da gaozeal e-pad pell war ar mare teñval-se eus hon istor, a vez kontet gantañ en ur mod resis ha fromet-kaer.
Quand vous êtes-vous engagé dans la résistance ?
Pevare e oac’h aet er rezistañs ?
Je suis entré en résistance avec quelques copains le 18 juin 1940.
D’an 18 a viz Even 1940 e oan aet er rezistañs asambles gant un toullad kamaraded.
Quelles étaient vos motivations ?
Petra en doa bountet ac’hanoc’h d’ober se ?
Lorsque j’ai vu les soldats arriver à Quimperlé en à peine trois semaines, j’ai eu un sentiment de honte. 
Pa’m boa gwelet ar soudarded oc’h en em gavout e Kemperle en ur ober teir sizhun, a-boan, em boa bet mezh.
Pour moi résister était une évidence ! 
Evidon e oa splann e ranken sevel enep !
Mon père et ceux de mes copains avaient combattu à Verdun pendant la première guerre mondiale. 
Bet e oa ma zad ha tadoù ma c’hamaraded oc’h en em gannañ e Verdun e-pad ar brezel bed kentañ.
Il a obtenu sa légion d’honneur là-bas. 
Eno en doa bet e legion a enor.
Nos pères passaient leur temps à se remémorer les batailles et à nous raconter les combats. 
Dalc’hmat e veze hon tadoù o tegas da soñj eus an emgannoù hag o kontañ ar c’hrogadoù.
J’ai été élevé en entendant ces récits que je connaissais par coeur. 
Savet e oan bet en ur glevet an istorioù-se a anavezen dindan eñvor.
Alors, je ne pouvais pas accepter la débâcle de l'armée française.
Setu ne oan ket evit asantiñ e oa bet pilet arme Bro-Frañs.
Y a-t-il eu un élément déclencheur ?
Daoust hag un dra bennak resis en defe lañset an traoù ?
Oui, il y en a eu deux. 
Ya, daou dra a oa bet.
Tout d’abord, un copain m’a raconté qu’il avait entendu un message à la radio d’un certain De Gaulle qui appelait à poursuivre la guerre. 
Da gentañ e oa bet kontet din gant ur c’hamarad en doa klevet ur gemennadenn er radio gant un den anvet De Gaulle hag a c’halve an dud da zalc’hen gant ar brezel.
Nous étions partants mais nous n’avions pas d’armes. 
Kontant e oamp d’ober met ne oa ket armoù ganimp.
Et puis, un peu plus tard, mes copains et moi avons assisté à une scène particulière en basse-ville. 
Ha goude-se, un tamm diwezhatoc’h, hon doa gwelet, ma c’hamaraded ha me, un dra bennaket ispisial e diaz kêr.
Les habitants venaient déposer leurs armes à l’endroit où se trouve aujourd’hui la gendarmerie. 
Dont a rae tud Kemperle da rentañ o armoù lec’h m’emañ an archerdi hiziv an deiz.
Comme nous étions là à regarder, les gendarmes nous ont demandé de les aider à porter les armes à l’intérieur du bâtiment. 
Peogwir e oamp aze o sellet e oa deuet an archerien da c’houlenn diganimp sikour anezhe da gas an armoù e-barzh an ti.
C’était une occasion inespérée pour nous qui étions à la recherche d’armes ! 
Gwelloc’h digarez evidomp ne oa ket pa oamp o klask kaout armoù !
Nous avons fait un premier voyage en observant les lieux et puis au cours du second, nous avons dissimulé dans nos pantalons de golf, c’était la mode à l’époque, cinq revolvers. 
Bet e oamp betek eno ur wech en ur sellet mat pegiz e oa al lec’h ha neuze, en eil tro, hon doa kuzhet pemp revolver en hor brageier golf, a oa diouzh ar c’hiz d’ar c’houlz-se.
Dans la précipitation nous n’avons pas vu qu’il y en avait un de panoplie qui ne nous servirait à rien ! 
Prez a oa warnomp ken n’hon doa ket gwelet e oa ur c’hoariell en o zouez ha ne c’hallfemp ober mann ebet gantañ !
Et ensuite qu’avez-vous fait ?
Ha petra ho poa graet goude-se ?
Nous sommes rentrés avec nos revolvers, nous avons étudié leur fonctionnement et nous les avons essayés. 
Distro e oamp d’ar gêr hor revolverioù ganimp, studiet hon doa pegiz ez aent en-dro hag esaet anezhe.
Nous avons récidivé un peu plus tard, avec l’aide de Guy Sodeber, un Belge qui venait de Liège et qui s’était marié avec une fille de Quimperlé. 
Graet hon doa kemend-all adarre un tamm diwezhatoc’h, gant sikour Guy Sodeber, ur Belgiad eus Liège hag a oa dimezet d’ur plac’h eus Kemperle.
Les Allemands avaient stocké des chars Renault sur la place Nationale. 
Gant an Alamaned e oa bet renket kirri-emgann Renault war ar blasenn Vroadel.
Nous nous sommes aperçus qu’ils étaient équipés de fusils-mitrailleurs. 
Gwelet hon doa e oa pep a fuzuilh-mindrailher gante.
Guy, s’est rendu compte qu’on pouvait les démonter facilement. 
Komprenet en doa Guy e c’hallemp divontañ anezhe aes.
Il a attendu que la sentinelle allemande, qui patrouillait entre les deux ponts de la basse-ville, tourne le dos et il a sauté dans le char. 
Gortozet en doa ken e vefe bet troet kein gant ar geder alaman a veze oc’h ober mont ha dont etre an daou bont a zo e diaz kêr, ha neuze en doa lammet e-barzh ur c’harr.
Il nous a demandé d’aller chercher une clef de huit. 
Goulennet en doa diganimp mont da gerc’hat un alc’hwez ment eizh.
Nous nous sommes executé et j’ai pris la peine de prendre avec moi une gabardine même si nous étions au mois de juin. 
Graet hon doa hag ouzhpenn-se em boa tapet ur gabardin ha pa oamp e miz Even.
Il a réussi à démonter le fusil-mitrailleur que nous avons dissimulé dans la gabardine et nous sommes repartis par la rue Savary. 
Deuet e oa a-benn da zivontañ ar fuzuilh-mindrailher hon doa kuzhet er gabardin ha ni ha mont kuit dre ar straed Savary.
C’est comme ça que nous sommes rentrés en résistance.
Mod-se e oamp deuet da vout rezistanted.
Ensuite vous intégrez un réseau organisé, comment cela s’est-il passé ?
Goude-se e oac’h aet e-barzh ur rouedad stummet mat, pegiz e oa tremenet an traoù ?
J’ai rencontré un gars de Quimper dans un mariage. 
Graet em boa anaoudegezh gant ur paotr eus Kemper da-geñver un eured.
Au cours du repas de noce des Allemands sont arrivés. 
E-kerzh ar friko eured e oa en em gavet Alamaned.
Moi ça m’a coupé l’appétit. 
Serret e voe ma c’halon gant se.
Le gars, qui était le frère de la mariée, me dit : Tu n’as pas l’air de les aimer ? 
Hag ar paotr, breur ar plac’h nevez anezhañ, da lavaret din : Ne blijont ket deoc’h, war a seblant ?
Et je lui ai répondu : Tu les aimes toi ? 
Ha me da respont dezhañ : Deoc’h-c’hwi e plijont ?
Et je lui réponds : A moi non plus. 
Ha me da respont dezhañ : Na din-me kennebeut.
Puis le soir, au cours du bal, il est revenu me voir pour me proposer de discuter avec lui le lendemain. 
Ha goude-se, diouzh an noz, e-pad ar bal, e oa deuet da welet ac’hanon en-dro evit goulenn diganin kaozeal gantañ an deiz war-lerc’h.
Au cours de la discussion il m’a dit : Si tu veux faire quelque chose contre les Allemands je peux te donner un tuyau. 
E-kerzh ar gaoz en doa lavaret din : Ma faot deoc’h ober un dra bennaket enep an Alamaned e c’hallan sikour ac’hanout.
Et c’est là qu’il m’a dit d’aller rencontrer Eugène Génot à Quimperlé.
Setu m’en doa lavaret din mont da welet Eugène Génot e Kemperle.
Le lendemain matin à huit heures j’étais là-bas.
An deiz war-lerc’h, da eizh eur vintin, e oan du-hont.
Nous étions un groupe de jeunes parmi sept autres groupes constitués d’anciens combattants de 1940.
Ur strollad re yaouank e oamp e-touez seizh strollad all enne tud bet soudarded e 1940.
Et comment s’est passée cette rencontre ?
Pegiz e oa tremenet an emgav ?
Lorsque je suis arrivé, il m’a dit qu’il m’attendait et m’a demandé ce que je voulais faire. 
Pa oan en em gavet eno en doa lavaret din e oa o c’hortoz ac’hanon ha goulennet en doa diganin ar pezh a faote din ober.
Je lui ai répondu que je voulais partir en Angleterre. 
Respontet em boa dezhañ e faote din mont da Vro-Saoz.
C’était une idée fixe. 
Ur sorc’henn e oa.
Mais il m’a rapidement dit que je n’irai pas là-bas car je serai plus utile ici pour prendre les Allemands par-derrière lors du débarquement. 
Met buan en doa lavaret din ne yafen ket du-hont abalmour ma vefe muioc’h a afer ac’hanon amañ evit tagañ an Alamaned dre dreñv pa vefe an dilestradeg.
J’ai insisté pour partir mais il a refusé en me précisant que nous aurions des armes pour nous battre. 
Dalc’het em boa da c’houlenn mont kuit met nac’het en doa o lavaret din hon defe armoù evit en em gannañ.
Je lui ai alors annoncé que j’avais déjà des armes. 
Setu ma’m boa roet dezhañ da c’houzout e oa armoù ganin dija.
Surpris, il m’a demandé comment je les avais obtenues. 
Souezhet e oa ha goulennet en doa diganin pegiz em boa bet anezhe.
Je lui ai donc raconté toute l’histoire.
Ha me neuze da gontañ tout an istor dezhañ.
Qu'a-t-il fait par la suite ? 
Petra en doa graet goude-se ?
Il m’a demandé si j’avais fait ça tout seul.
Goulennet en doa diganin ha graet em boa kemend-all ma-unan.
J’ai répondu que non, que je l’avais fait avec cinq copains. 
Respontet em boa dezhañ em boa graet se gant pemp kamarad.
Il n’en revenait pas. 
Sebezet-mik e oa.
II m’a dit : C’est incroyable ce que vous avez fait. 
Lavaret en doa din : Digredus eo ar pezh ho peus graet.
Il a ensuite voulu savoir si mes copains marcheraient avec moi. 
Goude-se e faote dezhañ gouzout ha kontant e vefe ma c’hamaraded da zont da’m heul.
Il m’a alors dit : Vas avec tes cinq copains et mont un groupe. 
Eñ ha lavaret din neuze : It gant ho pemp kamarad ha savit ur strollad.
Et puis un jour de 1944, vous recevez un message particulièrement important. 
Hag un devezh, e 1944, ho poa resevet ur c’hemennad pouezus-bras.
Oui, un copain me dit va vite voir Eugène Génot et transmet lui le message suivant : La famille Guénnec est arrêté, le poste émetteur est pris et le parachutiste aussi.
Ya, ur c’hamarad en doa lavaret din mont buan da welet Eugène Génot ha lavaret kement-mañ dezhañ : Serret eo bet ar familh Guénnec, tapet eo bet ar skingaser hag an harzlammer ivez .
Je suis allé en courant chez Génot pour lui transmettre l’information, sans savoir ce que je lui disais. 
Galoupet em boa betek ti Génot evit kas ar c’heloù dezhañ, hep kompren ar pezh e oan o lavaret dezhañ.
Je le revois encore : il s’est appuyé, il est devenu pâle et il m’a dit : Moi je comprends très bien ce que tu me dis et c’est une sale histoire, Georges. 
Gwelet a ran anezhañ c’hoazh : en em harpet en doa, morlivet e teuas da vezañ ha lavaret a reas : Me a gompren mat-tre ar pezh emaout o kontañ din hag un afer lous eo, Georges.
Deux jours après, il était arrêté, puis ses parents et ses soeurs.
Daou zevezh war-lerc’h e e voe arestet, hag e dud hag e c’hoarezed ivez goude-se.
Les arrestations ne se sont pas arrêtées là, n’est-ce pas ?
Serret e oa bet tud all, gwir eo ?
Plusieurs autres membres du réseau Vengeance ont été arrêtés.
Arestet e oa bet meur a zen all eus ar rouedad Vengeance.
Jusqu’au jour où mon père m’a appris l’arrestation de mon copain Marcel Morvan avec qui je sortais tous les jours. 
Betek an deiz ma’m boa klevet gant ma zad e oa bet serret ma c’hamarad Marcel Morvan a vezen gantañ bemdez.
Il faisait parti de mon groupe. 
E-barzh ma strollad e oa.
J’ai alors avoué à mon père mon appartenance à la Résistance. 
Neuze em boa anzavet da’m zad e oan er Rezistañs.
Il m’a dit : Tu es devenu fou.
Lavaret en doa din : Erru out sot.
J’ai répondu : Tu ne vas pas me condamner quand même ? 
Respontet em boa : N’emaout ket o vont da gondaoniñ ac’hanon, memes tra ?
Il a rétorqué : Non, je ne te condamne pas, mais je n’ai qu’un fils et tu vas être fusillé. 
Respontet en doa : Nann, ne gondaonan ket ac’hanout, met ne’m eus nemet ur mab hag emaout o vont da vout fuzuilhet.
Vas te faire photographier avec ta soeur, il me restera au moins une photo de toi !
Kerzh da dapout ur poltred asambles gant da c’hoar, d’an nebeutañ e chomo ur poltred diouzhit ganin !
Les Allemands connaissaient donc vos noms ?
Anavezet e oa hoc’h anvioù gant an alamaned neuze ?
Oui, Eugène Génot a fini par parler à force d’être torturé par la Gestapo à Rennes, le pauvre ! 
Ya, krog e oa Eugène Génot da gaozeal a-benn ar fin, dre forzh bout jahinet gant ar Gestapo e Roazhon, siwazh dezhañ !
Les Allemands avaient donc les 35 noms du groupe de Quimperlé. 
Neuze, gant an Alamaned e oa ar 35 anv a yae d’ober strollad Kemperle.
On l’a su grâce à un copain qui était à la prison de Rennes. 
Gouzout hon doa gras d’ur c’hamarad a oa e toull-bac’h Roazhon.
Il nous avait fait passer un mot sur un papier de chiotte qu’il avait caché dans son linge sale.
Lakaet en doa kas ur gomz dimp war un tamm paper-revr kuzhet gantañ e-touez e zilhad lous.
Le linge propre était fouillé à l’entrée, mais pas le linge sale. 
Furchet e veze an dilhad naet a-raok dont tre, pas an dilhad lous avat).
Son message disait : Dis à Georges Hotte, Jean Le Berre, Tin Colas que leur nom est sur la table de la Gestapo à Rennes, qu’ils démarrent tout de suite. 
En e lizher e skrive : Lavarit da Georges Hotte, Jean Le Berre, Tin Colas emañ o anvioù war an daol er Gestapo e Roazhon, ret dezhe mont kuit diouzhtu-kaer.
Eugène a parlé et il faut tout lui pardonner après ce qu’il a subi.
Flatret int bet gant Eugène a ranker pardoniñ dezhañ gant tout ar pezh en deus gouzañvet.
Nous sommes partis à trois à Douarnenez pour nous cacher. 
Aet e oamp hon tri da Zouarnenez da guzhat.
Puis après le débarquement du 6 juin, nous avons décidé de revenir à Quimperlé.
Ha goude an dilestradeg d’ar 6 a viz Even hon doa divizet distroiñ da Gemperle.
On vous avait oublié ?
Ankouaet e oac’h bet ?
Deux jours après notre retour, les Allemands sont venus chez moi, rue Savary, pour m’arrêter. 
Daou zevezh goude bout distroet e oa bet an Alamaned du-mañ, er straed Savary, evit arestiñ ac’hanon.
Ils ont demandé à mon père : Où est votre fils ? 
Goulennet o doa digant ma zad : Pelec’h emañ ho mab ?
Mon fils est parti travailler à Paris, a répondu mon père. 
Aet eo ma mab da Bariz da labourat, en doa respontet ma zad.
Hier par le train express de 10 heures. 
Dec’h, gant tren herrek 10 eur.
L’Allemand a poursuivi : On sait qu’il était à la pêche à Saint-Nicolas à cinq heures.
Hag an Alaman da lavaret : Gouzout a reomp e oa o pesketa e Sant-Nikolaz da bemp eur.
Ils étaient vraiment bien renseignés ! 
Kelaouet mat e oant !
Heureusement, je ne dormais plus chez moi depuis mon retour à Quimperlé. 
Dre chañs ne gousken ket du-mañ dibaoe ma oan distro da Gemperle.
Quelques minutes avant, j’avais été prévenu qu’on me recherchait et je me suis caché chez un copain Henri Hingant. 
Un toullad munutennoù a-raok e oa bet lavaret din e oant o klask war ma lerc’h hag aet e oan da guzhat e ti ur c’hamarad, Henri Hingant.
Mais, assez vite les Allemands ont frappé chez lui. 
Met buan a-walc’h e oa bet an Alamanted o skeiñ ouzh e zor. .
Nous sommes montés au grenier et nous sommes sortis sur le toit par une petite lucarne.
Pignet e oamp er c’hrignol hag aet e oamp er-maez, war an doenn, dre ul lukan vihan.
Ensuite arrive le temps de la libération, c’était un moment de joie pour vous.
Goude-se e teuas mare an dieubidigezh, ur mare joaius e oa evidoc’h.
À cette période on a vu beaucoup de monde devenir des résistants ! 
D’ar c’houlz-se hon doa gwelet ur bern o vont da rezistanted !
Plus les Allemands reculaient, plus les Français étaient courageux ! 
Seul vui ez ae an Alamaned war gil, seul galonekoc’h ar Frañsizien !
Je me souviens qu’en défilant à Paris le 18 juin 1945, je n’arrivais pas à être totalement heureux. 
Soñj am eus ne zeuen ket a-benn da vout eürus da vat pa oan o tibunañ e Pariz d’an 18 a viz Even 1945.
Je discutais avec un copain et je lui disais : Tu vois aujourd’hui nous sommes acclamés parce que nous avons gagné, mais n’oublie pas que tu es un insoumis. 
O kaozeal e oan gant ur c’hamarad ha lavaret a raen dezhañ : Gwelet a rez, hiziv e vez kanet meuleudi dimp abalamour m’eo aet ar maout ganimp, met n’ankouaez ket zo ur paotr disuj ac’hanout ».
J’avais un goût amer et quelque part j’étais écoeuré de voir ce peuple qui nous acclamait alors que quelques mois avant il acclamait Pétain. 
C’hwervoni a oa ennon ha heuget e oan o welet ar bobl o reiñ ton dimp, padal un toullad mizioù a-raok e roe ton da Pétain.
C’était les mêmes personnes !
Ar memes tud e oant !
On vous sent un peu désabusé, non ?
Santet e vez oc’h dipitet un tamm, n’emañ ket gwir ?
Vous savez, l’Humanité n’existe pas, j’ai vu des gens massacrés des deux côtés. 
Gouzout a rit, n’eus ket eus an Denelezh, gwelet em eus lazhadegoù en daou du.
Je me souviens par exemple de 11 soldats allemands qui avaient déserté et qui 
Soñj am eus, lakaomp, e oa 11 soudard alaman hag o doa dizertet.
Ils étaient cachés dans la région. 
Aet e oant da guzhat er vro.
À la libération de la poche de Lorient, ils ont été arrêtés et 15 jours après la Libération ils ont été amenés à Rosporden et fusillés un par un. 
Pa oa bet dieubet sankenn an Oriant e oant bet serret ha pemzektez goude an Dieubidigezh e oant bet kaset da Rosporden ha fuzuilhet an eil war-lerc’h egile.
Ce n'est pas parce qu'on était dans la Résistance qu'on avait le droit de faire cela !
N’eo ket abalamour ma oad er Rezistañs e oa droed d’ober se !
Finalement, on n’était pas meilleurs que les autres.
A-benn ar fin ne oamp ket gwelloc’h evit ar re all.
Quel est votre souvenir le plus marquant sur le territoire ?
Petra eo an dra bouezusañ ho peus soñj anezhañ er c’hornad-mañ ?
C’est lorsque je suis allé voir notre caporal-chef à la morgue de Quimperlé. 
Pa oan bet o welet hor penngorporal e morg Kemperle.
Nous n’avions aucune expérience militaire alors que lui avait été soldat. 
N’hon doa ket skiant-prenet evit traoù an arme, e-lec’h eñ a oa bet soudard.
Il nous a conseillés et protégés.
Roet en doa alioù fur dimp ha gwarezet en doa ac’hanomp.
Quel est votre lieu préféré dans le pays de Quimperlé ? 
Petra eo ho lec’h muiañ-karet e bro Kemperle ?
J’ai vu un père de trois enfants se faire tuer là-bas. 
Gwelet em boa eno lazhañ un den hag a oa tad da dri bugel.
J’ai vu le mortier tomber sur l’arbre sous lequel il se trouvait. 
Gwelet em boa ar mortez o kouezhañ war ar wezenn e oa-eñ dindani.
Des années après, sur le site j’ai vu une dame qui venait déposer un bouquet. 
Bloavezhioù goude em boa gwelet ur vaouez hag a oa o lakaat ur boked eno.
Je lui ai demandé si elle avait quelqu’un qui avait combattu ici. 
Goulennet em boa diganti hag unan bennak kar-nes dezhi a oa bet o stourm eno.
Elle m’a répondu qu’elle était la fille de Louis Fiotte.
Respontet he doa din e oa merc’h da Louis Fiotte.
Je lui ai montré l’arbre au pied duquel son père est mort.
Diskouezet em boa ar wezenn a oa marvet he zad e-harz dezhi.
L’année d’après, elle est revenue avec ses petits-enfants pour leur montrer. 
Bloaz goude e oa distro eno gant he bugale vihan abalamour da ziskouez al lec’h dezhe.
C’est important pour les familles.
Un dra a bouez eo evit ar familhoù.
A la découverte du territoire.
Oc’h ergerzhet ar vro.
La chapelle de Coadry se trouve en bordure de la route qui relie Scaër à Coray. 
War vord an hent da vont eus Skaer da Gore emañ chapel Koadri.
Construite au XIe siècle, il s’agit de l’un des plus vieux édifices du genre en Bretagne.
Savet e oa bet en XIvet kantved, gant se eo unan eus ar c’hoshañ batisoù seurt-se e Breizh.
L’ensemble est situé dans un placître, une prairie bordée d’un mur de 200 m, où quelques châtaigniers et frênes ont pris racine. 
Emañ war ur blasenn, anezhi ur bradenn klozet gant ur voger 200 m hed dezhi, lec’h ma kresk un toullad kistin hag onn.
Rémy Lan, membre du comité de sauvegarde de la chapelle du Coadry, se souvient que dans les années 1960, l’enclos était rempli d’arbres. 
Soñj en deus Rémy Lan, a zo e-barzh ar c’homite evit saveteiñ chapel Koadri, e oa gwez leun ar c’hloz er bloavezhioù 1960.
Ce bois de qualité servait aux réfections périodiques de la toiture de la chapelle.
Implijet e veze ar c’hoad-se, a oa hini mat, evit adtoiñ ar chapel en ur mod ingal.
Juste devant l’enclos, au bord de la route, s’élèvent deux croix anciennes de granit, dites Croix du Géant. 
Tre dirak ar c’hloz, war vord an hent, e kaver div groaz kozh e greunit hag a vez graet Kroezioù an Nen vras anezhe.
Selon la légende, elles se trouvent sur la tête et aux pieds du géant qui aurait construit la chapelle et reposerait près de son son oeuvre.
Hervez ar vojenn e vefent a-us penn ha treid ar ramz en defe savet ar chapel hag a vefe o repoziñ e-kichen e oberenn.
Mais le site de Coadry doit surtout sa réputation à un phénomène géologique curieux : de petites pierres lisses, en forme de croix, de clous, d’épines - comme si elles avaient été taillées et poncées par la main de l’homme -, remontent régulièrement à la surface de la terre. 
Met brudet eo tachenn Koadri da gentañ-tout abalamour d’un dra drol hag a sell ouzh an douarouriezh : mein bihan lintr e stumm kroazioù, tachoù, spern – e-giz pa vefent bet benet ha lufret gant mab-den – hag a zeu war wel ingal war-c’horre an douar.
On en retrouve près de la chapelle et dans certains champs et ruisseaux alentour. 
Kavet e vezont e-kichen ar chapel hag e parkoù pe gwazhioù zo tro-dro.
Des gens ont pu y voir la main divine mais l’explication est plus terre à terre : un filon de silicate d’alumine et de fer - un engrais que l’on utilise notamment pour les hortensias – passe à cet endroit. 
Evit tud zo e vefe Doue a-dreñv an afer, met eeunoc’h eo ar wirionez : tremen a ra eno ur wazhennad silikat alumin ha houarn – ur seurt temz hag a vez implijet evit an hortensia lakaomp.
En cristallisant aux périodes de refroidissement, le silicate s’est transformé en ces pierres, appelés staurotides. 
Pa oa ar silikat o yenaat e oa aet da strinkennañ ha neuze d’ober ar seurt mein-se, a vez graet staorotid anezhe.
Jadis, elles étaient considérées comme des talismans préservant des naufrages, des chiens enragés et des maux d’yeux.
Gwechall e veze sellet oute e-giz tilsamoù kuit d’ober peñse, da vezañ taget gant chas arajet pe da gaout poan en daoulagad.
En 1794-1795, Cambry, envoyé par la République pour faire l’inventaire de la Bretagne, écrit :  A Coadry, on ramasse une grande quantité de ces pierres. 
E 1794-1795 e voe skrivet gant Cambry, a oa bet kaset gant ar Republik d’ober ar renabl e Breizh : E Koadri e vez dastumet mein mod-se e-leizh.
Les pauvres les donnent, les vendent aux pèlerins, aux étrangers. 
Gant ar re baour e vezont roet pe gwerzhet d’ar birc’hirined, d’an estrañjourien.
En grattant bien le sol, on en trouve encore aujourd’hui autour de la chapelle. 
Pa vez skrabet mat an douar e c’haller kaout mein-kroaz hiziv an deiz en-dro d’ar chapel.
L’intérieur de la chapelle de Coadry est lui aussi fort remarquable. 
Talvoudus-tre eo diabarzh chapel Koadri ivez.
Le peintre alsacien Fischer y peignit en 1870 quatorze fresques illustrant les scènes de la Bible. 
E 1870 e oa bet livet pevarzek freskenn eno evit taolenniñ senennoù eus ar Bibl gant al livour elzasian Fischer.
Légendées en breton, elles faisaient office de catéchisme pour les fidèles. 
Merket zo displegadennoù e brezhoneg dindane hag implijet e vezent e-giz ur c’hatekiz evit an dud fidel.
Ces oeuvres ont profité des gros travaux de restauration dont la chapelle a fait l’objet depuis 1984.
Adkempennet eo bet ar murlivadurioù-se da-geñver al labourioù bras a zo bet evit neveziñ ar chapel dibaoe 1984.
Coadry avait autrefois trois pardons : le pardon du dimanche du Saint-Sacrement, en juin, le pardon du 4e dimanche de septembre et le pardon du dimanche après la Toussaint. 
Dalc’het e veze tri fardon e Koadri gwechall : ar pardon da Sul Sakramant an Aoter, e miz Even, pardon ar 4e Sul a viz Gwengolo hag ar pardon d’ar Sul goude an Hollsent.
Seul subsiste actuellement le pardon du mois de juin.
Ne chom nemet hini miz Even hiziv an deiz.
Fermée en temps normal par crainte des dégradations, la chapelle est accessible lors des journées du patrimoine. 
Serret e vez ar chapel war ar pemdez kuit d’al lec’h da vout disleberet, digor e vez avat da-geñver devezhioù ar glad.
Pour les autres créneaux ouverts, nous vous invitons à vous renseigner auprès du bureau scaërois de l’office de tourisme.
Evit gouzout pevare e vez digor a-hend-all, goulennit digant burev ti an douristed e Skaer.